b'\n_START_ARTICLE_\nEarl of Dundonald\n_START_SECTION_\nNasledstvena linija\n_START_PARAGRAPH_\nPrvega Earla je nasledil njegov vnuk John, ki je umrl leta 1690. Slednji je bil sin najstarej\xc5\xa1ega sina prvega Earla, Williama Cochrana, Lord Cochrane, ki pa je umrl leta 1679 (\xc5\xbee pred svojim o\xc4\x8detom). Tretji Earl je postal Johnov najstarej\xc5\xa1i sin Williama, ki pa je umrl neporo\xc4\x8den. Naziv je nasledil njegov mlaj\xc5\xa1i brat John Cochrane, ki je umrl leta 1720. Nasledil ga je sin William Cochrane, ki pa je tudi umrl (1725) neporo\xc4\x8den._NEWLINE_Ker ni bilo ve\xc4\x8d mo\xc5\xa1kih potomcev v neposredni liniji, je naziv nasledil Thomas Cochrane, mrzli bratranec drugega Earla. Thomas, \xc5\xa1esti Earl, ki je umrl leta 1737, je bil sin Williama Cochrana (umrlega 1717), ki je bil drugi sin Williama Conchrana, Lord Cochrana (umrlega 1679), najstarej\xc5\xa1ega sina prvega Earla. \xc5\xa0estega Earla je nasledil njegov najstarej\xc5\xa1i sin William Cochrane, ki je umrl med sedemletno vojno leta 1758._NEWLINE_Z njegovo smrtjo je propadla tudi ta mo\xc5\xa1ka linija; naziv je zdaj nasledil njegov bratranec v tretjem kolenu Thomas Cochrane (umrl 1778), ki je bil vnuk polkovnika Johna Cochrana (umrlega 1707), drugega sina prvega Earla. Nasledil ga je njegov najstarej\xc5\xa1i sin Archibald Cochrane, ki je umrl leta 1831. Slednjega je nasledil Thomas Cochrane, ki je umrl leta 1860. Slednji pa je bil sprejet \xc5\xa1e v plemstvo Brazilije, saj ga je Pedro I. Brazilski leta 1824 imenoval za Marqu\xc3\xaas do Maranh\xc3\xa3o. \xc5\xa0tevilna dela slednji naziv ozna\xc4\x8dujejo za nedednega, kot tudi pripadajo\xc4\x8di plemi\xc5\xa1ki grb, \xc5\xa1e posebej ker je brazilski plemi\xc5\xa1ki sistem uporabljal veliko \xc5\xbeivljenjskih (nedednih) nazivov. Kljub temu pa potomci desetega Earla \xc5\xa1e vedno uporabljajo portugalski naziv._NEWLINE_Nasledil ga je Thomas Cochrane, ki je umrl leta 1885; nasledil ga je njegov najstarej\xc5\xa1i sin Douglas Cochrane (umrl leta 1935), ki je bil generalporo\xc4\x8dnik v Kraljevi vojski. Nasledil ga je sin Thomas Hesketh Cochrane, ki pa je leta 1958 umrl neporo\xc4\x8den. Posledi\xc4\x8dno ga je nasledil njegov ne\xc4\x8dak Ian Douglas Cochrane (umrl leta 1986), ki je bil sin Douglasa Roberta Hesketha Rogerja Cochrana, drugega sina dvanajstega Earla. Trenutni Earl pa je Ian Alexander Cochrane.'